CELEX: 32016R1165
Language: hr
Date: 2016-07-18 00:00:00
Title: Uredba Vijeća (EU) 2016/1165 od 18. srpnja 2016. o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

19.7.2016   
            
            
               HR
            
            
               Službeni list Europske unije
            
            
               L 193/15
            
         UREDBA VIJEĆA (EU) 2016/1165
   od 18. srpnja 2016.
   o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 1183/2005 (2) provodi se Odluka 2010/788/ZVSP i predviđaju određene mjere usmjerene protiv osoba koje krše embargo na oružje u odnosu na Demokratsku Republiku Kongo, uključujući zamrzavanje njihove imovine.
            
         
               (2)
            
            
               Rezolucijom Vijeća sigurnosti Ujedinjenih naroda 2293 (2016) od 21. lipnja 2016. izmijenjeni su kriteriji za uvrštenje na popis osoba i subjekata koji trebaju podlijegati mjerama ograničavanja određenima u stavcima 9. i 11. Rezolucije Vijeća sigurnosti Ujedinjenih naroda 1807 (2008) te su proširene odredbe o embargu na oružje. U Odluci Vijeća (ZVSP) 2016/1173 (3) Vijeće je odlučilo proširiti područje primjene tih kriterija na odgovarajući način.
            
         
               (3)
            
            
               Regulatorno djelovanje na razini Unije stoga je potrebno kako bi se provela ova mjera, a posebno kako bi se osiguralo da je gospodarski subjekti u svim državama članicama ujednačeno primjenjuju.
            
         
               (4)
            
            
               Uredbu (EZ) br. 1183/2005 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 1183/2005 mijenja se kako slijedi:
   
               1.
            
            
               U članku 1.b stavku 1. dodaje se sljedeća točka:
               
                           „(d)
                        
                        
                           tehničke pomoć, financiranja ili financijske pomoći ili usluga posredovanja u vezi s drugom prodajom i isporukom oružja i povezanog materijala, koje je unaprijed odobrio Odbor za sankcije;”;
                        
                     
         
               2.
            
            
               Članak 2.a stavak 1. mijenja se kako slijedi:
               
                           (a)
                        
                        
                           točka (e) zamjenjuje se sljedećim:
                           
                                       „(e)
                                    
                                    
                                       planiranje, usmjeravanje ili počinjenje djela u DR Kongu koja predstavljaju kršenja ili povrede ljudskih prava ili kršenja međunarodnog humanitarnog prava, kada je to primjenjivo, uključujući djela usmjerena protiv civila, među ostalim ubojstvo i sakaćenje, silovanje i drugo spolno nasilje, otmica, prisilno raseljavanje te napadi na škole i bolnice;”;
                                    
                                 
                     
                           (b)
                        
                        
                           točka (g) zamjenjuje se sljedećim:
                           
                                       „(g)
                                    
                                    
                                       podupiranje pojedinaca ili subjekata, uključujući oružane skupine ili kriminalne mreže, koji sudjeluju u destablizirajućim aktivnostima u DR Kongu nezakonitim iskorištavanjem prirodnih resursa, uključujući zlato ili divlje vrste te proizvode od divljih vrsta, ili nezakonitom trgovinom njima;”.
                                    
                                 
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2016.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 336, 21.12.2010., str. 30.
   
   
      (2)  Uredba Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (SL L 193, 23.7.2005., str. 1.).
   
      (3)  Odluka Vijeća (ZVSP) 2016/1173 od 18. srpnja 2016. o izmjeni Odluke 2010/788/ZVSP o mjerama ograničavanja protiv Demokratske Republike Konga (Vidjeti str. 108. ovog Službenog lista).